Mart Helme

Mart Helme (s. 31. lokakuuta 1949 Pärnu) on virolainen diplomaatti, poliitikko ja Viron konservatiivisen kansanpuolueen (EKRE) puheenjohtaja. Helmen nykyinen vaimo Helle-Moonika Helme on myös EKRE:n kansanedustaja ja poika Martin Helme on Viron valtiovarainministeri. Helme erosi sisäministerin tehtävästä. Hänen lausuntojaan Yhdysvaltojen presidentinvaalista 2020 on paheksuttu voimakkaasti. Helme on sanonut, että  "syvä valtio" olisi taas sekaantunut ääntenlaskentaan. Myös hänen poikansa Martin Helme on pitänyt vaaleja "syvästi vilpillisinä".

Elämä ja ura 
Helme on valmistunut Tarton yliopistosta vuonna 1973 pääaineenaan historia.

Helme oli Viron kirjankustantamoiden liiton toiminnanjohtaja ennen kuin hän meni vuonna 1994 ulkoministeriön palvelukseen. Seuraavana vuonna presidentti Lennart Meri nimitti hänet Viron Moskovan-suurlähettilääksi. Kauden päätyttyä 1999 Helmestä tuli ulkoministeriön varakansliapäällikkö ja sen jälkeen maatalousministeriön neuvonantaja. Toimiessaan opettajana ja kustannusyhtiö Kunstin johtajana Helme työskenteli samalla europarlamentaarikko Tunne Kelamin neuvonantajana.

Helme oli Viron Kansanliiton jäsen vuosina 2003–2005. Kansanliiton ja Viron isänmaallisen liikkeen yhdistyttyä vuonna 2012 Viron konservatiiviseksi kansanpuolueeksi Helme liittyi sen jäseneksi. Seuraavana vuonna hänet valittiin puolueen puheenjohtajaksi.

Riigikoguun Helme valittiin vuoden 2015 vaaleissa 6 714 äänellä. Vuoden 2019 vaaleissa hän tuli valituksi 9 170 äänellä.

Kohulausuntoja
Helme oli ministerikautensa aikana jatkuvasti kohujen keskellä. Marraskuussa 2019 hän sanoi suomalaistoimittajille, että Nato on kriisissä ja että Viro valmistelee Naton rinnalle b-suunnitelmaa, minkä pääministeri ja muut virolaispoliitikot oitis tyrmäsivät. Joulukuussa 2019 hän totesi että Suomen hallituksessa istuu lukutaidottomia ja että nykyinen hallitus on vuoden 1918 punaisten kosto. 

Helmikuussa 2020 hän kutsui radiossa Suomen hallitusta "huulipunahallitukseksi" Yhdysvaltojen vuoden 2020 presidentinvaaleista hän on sanonut, että "syvä valtio" olisi taas sekaantunut ääntenlaskentaan. Myös hänen poikansa Martin Helme on pitänyt vaaleja "syvästi vilpillisinä". Kohun noustua tuli julkisuuteen tieto Helmen erosta sisäministerin tehtävästä.

Lähteet

Aiheesta muualla 

Riigikogun jäsenet‎
Virolaiset diplomaatit
Viron konservatiivisen kansanpuolueen poliitikot
Viron sisäministerit
Vuonna 1949 syntyneet
Elävät henkilöt